CELEX: 62011CN0599
Language: et
Date: 2011-11-28 00:00:00
Title: Kohtuasi C-599/11: TofuTown.com GmbH 28. novembril 2011 esitatud apellatsioonkaebus Üldkohtu (teine koda) 20. septembri 2011 . aasta otsuse peale kohtuasjas T-99/10: Meica Ammerländische Fleischwarenfabrik Fritz Meinen GmbH & Co. KG versus Siseturu Ühtlustamise Amet (kaubamärgid ja tööstusdisainilahendused)

5.5.2012   
            
            
               ET
            
            
               Euroopa Liidu Teataja
            
            
               C 133/14
            
         TofuTown.com GmbH 28. novembril 2011 esitatud apellatsioonkaebus Üldkohtu (teine koda) 20. septembri 2011. aasta otsuse peale kohtuasjas T-99/10: Meica Ammerländische Fleischwarenfabrik Fritz Meinen GmbH & Co. KG versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-599/11)
   2012/C 133/25
   Kohtumenetluse keel: saksa
   
      Pooled
   
   
      Apellant: TofuTown.com (esindaja: advokaat B. Krause)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Meica Ammerländische Fleischwarenfabrik Fritz Meinen GmbH & Co. KG
   
      Apellandi nõuded
   
   
               —
            
            
               tühistada vaidlustatud kohtuotsus;
            
         
               —
            
            
               mõista kohtukulud välja Meica Ammerländische Fleischwarenfabrik Fritz Meinen GmbH & Co. KG-lt; juhul kui apellatsioonkaebus jäetakse rahuldamata, jagada kohtukulud poolte vahel.
            
         
      Väited ja peamised argumendid
   
   Apellatsioonkaebus on esitatud Üldkohtu otsuse peale, millega tühistati Siseturu Ühtlustamise Ameti neljanda apellatsioonikoja 7. jaanuari 2010. aasta otsus, mis puudutab vastulausemenetlust Meica Ammerländische Fleischwarenfabrik Fritz Meinen GmbH & Co. KG ja TofuTown.com GmbH vahel.
   Apellatsioonkaebuse esitaja arvates tuleb vaidlustatud kohtuotsus tühistada järgmistel põhjustel:
   
                
            
            
               Esiteks rikkus Üldkohus õigusnormi, kui ta tuvastas uusi tingimusi kohaldades, et esineb kaubamärgi segiajamise tõenäosus määruse (EÜ) nr 207/2009 (1) artikli 8 lõike 1 punkti b tähenduses. Vaidlustatud kohtuotsuse kohaselt piisab kontseptuaalse sarnasuse olemasoluks, et mõlemaid mõisteid hõlmab ühine üldmõiste ja need mõisted — olgugi kontseptuaalselt erinevad — ei ole vastandlikud; see ei ole kooskõlas varasema kohtupraktikaga.
            
         
                
            
            
               Teiseks rikkus Üldkohus õigusnormi jättes kaubamärgi segiajamise tõenäosuse tuvastamisel arvesse võtmata kõiki asjaomaste ja tunnustatud kaubamärgi sarnasust puudutavate tegureid. Käesoleval juhul asub kaubamärkides esinev üks ja sama element kaubamärkide lõpus. Väljakujunenud kohtupraktika kohaselt kehtib põhimõte, et tarbija pöörab tavaliselt kaubamärgi algusele enam tähelepanu kui selle lõpule.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).